Helikaja 17. oktoobril
Saade “Helikaja” vaatab tagasi nädala muusikasündmustele – Eesti keelpillimängijate konkursile, pianist Peeter Laulu soolokontserdile, Peeter Vähi uudisteosele ja festivalile “Orient et occident”. Lisaks muusikauudiseid. Saate paneb kokku Liina Vainumetsa.
* Noppeid möödunud nädala teemadest ja kõige värskem info – reede hilisõhtul lõppes Eesti keelpillimängijate konkurss, mille korraldajateks on MTÜ Eesti Keelpilliõpetajate Ühing ja Eesti Muusika- ja Teatriakadeemia.
Tulemused toob stuudiosse Nele-Eva Steinfeld.
* Helikaja laiemaks teemaks on kultuuride kohtumised muusikas.
Ajendiks äsjased muusikasündmused – Peeter Vähi oratioriaalse mõõtmega muusikaline initsiatsiooniriitus “Müstilisel Kaydara-maal” ja Tartus 20. korda toimunud festival “Orient et occident”.
Stuudios on külas muusikateadlane Brigitta Davidjants ning Tartu muusikud Toivo Sõmer ja Tarmo Tabas.
* Peterburi pianist Peeter Laul andis soolokontserdi Tartu Elleri Muusikakooli Tubina saali uuel Steinway klaveril.
Kontserdimuljeid jagab Elleri Muusikakooli klaveriosakonna juhataja Pille Taniloo.
* Muusikauudiseid laiast maailmast vahendab Nele-Eva Steinfeld.
Toimetaja Liina Vainumetsa.
Helioperaator Helle Paas.
H”elikaja” on eetris laupäeval 17. oktoobril kell 9.05.
Kordub Pühapäeval 18. oktoobril kell 12.05